**Ministru kabineta rīkojuma projekta „Par valsts nekustamo īpašumu Liepājas ielā 5, Skrundā, Skrundas novadā, un 1.maija laukumā 2, Skrundā, Skrundas novadā, nodošanu Skrundas novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Publiskas personas mantas atsavināšanas likuma 42.panta pirmā daļa un 43.pants, Skrundas novada pašvaldības 2015.gada 30.jūlija lēmums (prot. Nr.12, 22.§) „Par nekustamo īpašumu Liepājas ielā 5, Skrundā, Skrundas novadā un 1.maija laukumā 2, Skrundā, Skrundas novadā, pārņemšanu pašvaldības īpašumā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valsts nekustamo īpašumu Liepājas ielā 5, Skrundā, Skrundas novadā, un 1.maija laukumā 2, Skrundā, Skrundas novadā, nodošanu Skrundas novada pašvaldības īpašumā” (turpmāk – rīkojuma projekts) sagatavots, ievērojot Publiskas personas mantas atsavināšanas likuma 42.panta pirmo daļu, 43.pantu un Skrundas novada pašvaldības 2015.gada 30.jūlija lēmumu (prot. Nr.12, 22.§) „Par nekustamo īpašumu Liepājas ielā 5, Skrundā, Skrundas novadā un 1.maija laukumā 2, Skrundā, Skrundas novadā, pārņemšanu pašvaldības īpašumā”.Ar rīkojuma projektu paredzēts bez atlīdzības nodot Skrundas novada pašvaldības īpašumā:1. nekustamo īpašumu (nekustamā īpašuma kadastra Nr.6209 003 0118) – zemes vienību (zemes vienības kadastra apzīmējums 6209 003 0118) 0,18 ha platībā un būves (būvju kadastra apzīmējumi 6209 003 0118 001 un 6209 003 0118 002) Liepājas ielā 5, Skrundā, Skrundas novadā;
2. nekustamo īpašumu (nekustamā īpašuma kadastra Nr.6209 002 0139) – zemes vienību (zemes vienības kadastra apzīmējums 6209 002 0139) 0,0978 ha platībā – 1.maija laukumā 2, Skrundā, Skrundas novadā,

(turpmāk – nekustamie īpašumi).Ar Kuldīgas rajona tiesas Zemesgrāmatu nodaļas tiesneša 1998.gada 21.janvāra lēmumu nekustamais īpašums Liepājas ielā 5, Skrundā, ierakstīts Skrundas pilsētas zemesgrāmatas nodalījumā Nr.43 uz Latvijas valsts vārda Iekšlietu ministrijas personā.Ar Kuldīgas rajona tiesas Zemesgrāmatu nodaļas tiesneša 2008.gada 28.novembra lēmumu nekustamais īpašums 1.maija laukumā 2, Skrundā, ierakstīts Skrundas pilsētas zemesgrāmatas nodalījumā Nr.100000449007 uz Latvijas valsts vārda Iekšlietu ministrijas personā.Nekustamie īpašumi ir nepieciešami Skrundas novada pašvaldības autonomo funkciju veikšanai saskaņā ar likuma „Par pašvaldībām” 15.panta pirmās daļas 1.punktu – organizēt iedzīvotājiem komunālos pakalpojumus, un likuma „Par pašvaldībām” 15.panta pirmās daļas 10.punktu – sekmēt saimniecisko darbību attiecīgajā administratīvajā teritorijā, rūpēties par bezdarba samazināšanu.Saskaņā ar Skrundas novada pašvaldības 2016.gada 27.oktobra lēmumā (prot. Nr.13, 13.§) „Par grozījumiem Skrundas novada domes 29.09.2016. sēdes (prot. Nr.12, 16. §) lēmumā „Par valsts nekustamo īpašumu Liepājas ielā 5, Skrundā, Skrundas novadā, un 1.maija laukumā 2, Skrundā, Skrundas novadā, pārņemšanu pašvaldības īpašumā”” noteikto, pārņemot nekustamo īpašumu Liepājas ielā 5, Skrundā, Skrundas novada pašvaldība nodrošinās savas likuma „Par pašvaldībām” 15.panta pirmās daļas 1.punktā noteiktās autonomās funkcijas – organizēt iedzīvotājiem komunālos pakalpojumus, realizēšanu un radīs labvēlīgu vidi saimnieciskās darbības veikšanai, jo nekustamais īpašums Liepājas ielā 5, Skrundā, tiks nodots SIA „Skrundas komunālā saimniecība”. Skrundas novada pašvaldībai pieder 100% SIA „Skrundas komunālā saimniecība” kapitāla daļas un šī SIA ir izveidota, lai, ievērojot likuma „Par pašvaldībām” 14.panta pirmās daļas 1.punktā noteikto, ka, pildot savas funkcijas, pašvaldībām likumā noteiktajā kārtībā ir tiesības veidot pašvaldību kapitālsabiedrības, kā arī ieguldīt savus līdzekļus kapitālsabiedrībās, nodrošinātu likuma „Par pašvaldībām” 15.panta pirmās daļas 1.punktā noteiktās funkcijas organizēt iedzīvotājiem komunālos pakalpojumus – siltumenerģijas ražošanu un piegādi, ūdens ieguvi un sadali, kanalizācijas notekūdeņu pārsūknēšanu un attīrīšanu, dzīvojamo māju apsaimniekošanu, teritorijas sakopšanu un autoceļu ikdienas uzturēšanu, izpildi. Lai ievērotu komercdarbības atbalsta kontroles regulējuma prasības, Skrundas novada pašvaldība, ieguldot šajā MK rīkojumā noteiktos īpašumus SIA „Skrundas komunālā saimniecība” pamatkapitālā, piešķir komercdarbības atbalstu saskaņā ar Eiropas Komisijas 2011.gada 20.decembra lēmumu Nr.2012/21/ES par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi. 2010.gada 1.martā starp Skrundas novada pašvaldību un SIA „Skrundas komunālā siamniecība” noslēgts līgums par siltuma apgādes pakalpojumu sniegšanu, 2010.gada 25.martā noslēgts deleģēšanas līgums, 2010.gada 30.augustā noslēgts līgums par ūdenssaimniecības pakalpojumu sniegšanu, 2011.gada 3.janvārī noslēgts deleģēšanas līgums par dzīvojamo māju pārvaldīšanu un apsaimniekošanu, kā arī attiecīgas vienošanās par to pagarinājumiem, kas apliecina, ka SIA „Skrundas komunālā saimniecība” ir tiesīga sniegt pakalpojumus, kas izriet no likuma „Par pašvaldībām” 15.panta pirmās daļas 1.punktā noteiktajām funkcijām organizēt iedzīvotājiem komunālos pakalpojumus. Ņemot vērā iepriekš minēto, Skrundas novada pašvaldība pēc nekustamā īpašuma pārņemšanas, tajā izvietos SIA „Skrundas komunālā saimniecība” administratīvo sektoru, tajā skaitā klientu apkalpošanu un speciālistu darbavietas, tādējādi tiks radīta labvēlīga vide saimnieciskās darbības veikšanai un tiks uzlabota tās pieejamība sabiedrībai.Savukārt, nekustamo īpašumu 1.maija laukumā 2, Skrundā, Skrundas novada pašvaldība plāno pārveidot par SIA „Skrundas komunālā saimniecība” autotransporta un tehnikas novietni gan pilsētas transportam, gan specializētai tehnikai.Nekustamais īpašums Liepājas ielā 5, Skrundā, ir iznomāts 4 nomniekiem:1. ar 2014.gada 27.novembra Nomas līgumu Nr.2014/79-Nom SIA „Liepzieds AJ” nodotas nomā 1.stāva telpas 43,7 m2 (saskaņā ar 2016.gada 11.marta ēkas kadastrālajiem datiem – 46,9 m2) platībā, ar nomas termiņu līdz 2019.gada 26.novembrim;
2. ar 2014.gada 4.novembra Nomas līgumu Nr.2014/67-Nom Z/S „Kalna dzenīši” nodotas nomā 1.stāva telpas 53,8 m2 (saskaņā ar 2016.gada 11.marta ēkas kadastrālajiem datiem – 50,6 m2) platībā, ar nomas termiņu līdz 2019.gada 3.novembrim;
3. ar 2014.gada 25.jūnija Nomas līgumu Nr.2014/30-Nom un Pārjaunojuma līgumu Nr.LV3\_0301/07-13-2014-9-2 AAS „BTA Baltic Insurance Company” nodotas nomā 2.stāva telpas 21,2 m2 (saskaņā ar 2016.gada 11.marta ēkas kadastrālajiem datiem – 19,3 m2) platībā, ar nomas termiņu līdz 2019.gada 24.jūnijam;
4. ar 2014.gada 31.oktobra Nomas līgumu Nr.2014/68-Nom Ilzei Dziemidai nodota nomā 2.stāva telpa 14,4 m2 (saskaņā ar 2016.gada 11.marta ēkas kadastrālajiem datiem – 15,2 m2) platībā, ar nomas termiņu līdz 2019.gada 30.oktobrim.

Saskaņā ar Skrundas novada pašvaldības 2016.gada 29.septembra lēmumā (prot. Nr.12, 4.§) „Par telpu Liepājas ielā 5, Skrundā, Skrunda snovadā, nomas līgumu saistību pārņemšanu” noteikto, nomas līgumos noteiktās saistības pēc nekustamā īpašuma pārņemšanas Skrundas novada pašvaldības īpašumā, pāriet Skrundas novada pašvaldībai.Nekustamais īpašums 1.maija laukumā 2, Skrundā, nav iznomāts.Šobrīd nekustamais īpašums Liepājas ielā 5, Skrundā, ir darbavieta 3 Valsts policijas Kurzemes reģiona pārvaldes Kuldīgas iecirkņa inspektoriem, kuriem darba vietas paredzētas jaunajā Valsts ugunsdzēsības un glābšanas dienesta (turpmāk –VUGD) depo Ventas ielā 2, Skrundā. Pēc nekustamā īpašuma Liepājas ielā 5, Skrundā, pārņemšanas Skrundas novada pašvaldības īpašumā, Skrundas novada pašvaldība, atbilstoši Skrundas novada pašvaldības 2016.gada 29.septembra lēmumā (prot. Nr.12, 3.§) „Par telpu Liepājas ielā 5, Skrundā, Skrundas novadā, nodošanu patapinājumā Valsts policijas Kurzemes reģiona pārvaldes Kuldīgas iecirknim” noteiktajam, nodos patapinājumā telpas, kas nepieciešamas Valsts policijas Kurzemes reģiona pārvaldes Kuldīgas iecirkņa inspektoriem uz laika posmu līdz jaunā VUGD depo uzcelšanai. Ņemot vērā, ka nekustamais īpašums 1.maija laukumā 2, Skrundā, nav nepieciešams ne Iekšlietu ministrijas, ne tās padotībā esošo iestāžu funkciju nodrošināšanai, kā arī nekustamais īpašums Liepājas ielā 5, Skrundā, Valsts policijas darbiniekiem būs nepieciešams tikai īslaicīgi – līdz jaunā VUGD depo uzcelšanai, nekustamā īpašuma Liepājas ielā 5, Skrundā, iznomāšana un apsaimniekošana ir ekonomiski neizdevīga (izdevumi par šo nekustamo īpašumu 2014.gadā bija 10 651,30 *euro*, 2015.gadā – 9 784,75 *euro*, savukārt, nomnieku nomas maksa gadā veido ieņēmumus 3675,12 *euro* apmērā), ir pamatota nekustamo īpašumu nodošana Skrundas novada pašvaldības īpašumā.Rīkojuma projekts paredz Skrundas novada pašvaldībai pienākumu:1. nekustamos īpašumus bez atlīdzības nodot valstij, ja tie vairs netiek izmantoti rīkojuma projekta 2.punktā minēto pašvaldības autonomo funkciju īstenošanai;
2. nostiprinot zemesgrāmatā īpašuma tiesības uz nekustamajiem īpašumiem, norādīt, ka īpašuma tiesības nostiprinātas uz laiku, kamēr Skrundas novada pašvaldība nodrošina rīkojuma projekta 2.punktā minēto funkciju īstenošanu, kā arī ierakstīt atzīmi par aizliegumu atsavināt nekustamos īpašumus un apgrūtināt tos ar hipotēku (šo nosacīju nepiemēro, ja nekustamie īpašumi tiek ieķīlāti par labu valstij (Valsts kases personā), lai apgūtu Eiropas Savienības fondu līdzekļus);
3. visus ieņēmumus, kas tiks gūti no nekustamo īpašumu iznomāšanas, novirzīt to uzturēšanai.

 Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas | Iekšlietu ministrija, Nodrošinājuma valsts aģentūra un Skrundas novada pašvaldība. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Sabiedrības mērķgrupas, kuras tiesiskais regulējums ietekmē vai varētu ietekmēt | SIA „Skrundas komunālā saimniecība” nodarbinātie, tās pakalpojumu esošie un potenciālie izmantotāji, t.sk., Skrundas novada pašvaldība un tās iestādes un Skrundas novada iedzīvotāji. |
| Tiesiskā regulējuma ietekme uz tautsaimniecību un administratīvo slogu | Nav |
| Administratīvo izmaksu monetārs novērtējums | Nav |
| Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2016.gads | Turpmākie trīs gadi (*euro*) |
| 2017 | 2018 | 2019 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | - | - | - | - | - |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | - | - | - | - | - |
| 1.2. valsts speciālais budžets | - | - | - | - | - |
| 1.3. pašvaldību budžets | - | - | - | - | - |
| 2. Budžeta izdevumi: | - | - | - | - | - |
| 2.1. valsts pamatbudžets | - | - | - | - | - |
| 2.2. valsts speciālais budžets | - | - | - | - | - |
| 2.3. pašvaldību budžets | - | - | - | - | - |
| 3. Finansiālā ietekme: | - | - | - | - | - |
| 3.1. valsts pamatbudžets | - | - | - | - | - |
| 3.2. speciālais budžets | - | - | - | - | - |
| 3.3. pašvaldību budžets | - | - | - | - | - |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | - | - | - | - |
| - | - | - | - |
| - | - | - | - |
| 5. Precizēta finansiālā ietekme: | X | - | - | - | - |
| 5.1. valsts pamatbudžets | - | - | - | - |
| 5.2. speciālais budžets | - | - | - | - |
| 5.3. pašvaldību budžets | - | - | - | - |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nekustamo īpašumu atsavināšanai un ierakstīšanai zemesgrāmatā nepieciešamie finanšu līdzekļi ir 21,34 *euro* apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi, kas saistīti ar rīkojuma projektā paredzēto nekustamo īpašumu ierakstīšanu zemesgrāmatā tiks segti no Skrundas novada pašvaldības līdzekļiem.Turpmāk paredzams, ka, atbilstoši likuma „Par nekustamā īpašuma nodokli” 1.panta otrās daļas 1.apakšpunktam, nebūs nepieciešams papildu finansējums, lai apmaksātu nekustamā īpašuma nodokli.Citi izdevumi saistībā ar nekustamo īpašumu pārņemšanu netiek prognozēti. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Rīkojuma projekta izpildi nodrošinās Iekšlietu ministrija un Skrundas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav.  |

Anotācijas IV, V un VI sadaļa – projekts šīs jomas neskar.

Iekšlietu ministrs R.Kozlovskis

Vīza:

Valsts sekretāre I.Pētersone – Godmane

14.12.2016. 14:58

1670

Laiviņa, 67829677

linda.estere.laivina@agentura.iem.gov.lv